Α.Ο. Καλαμάτα 1980

Ο Αθλητικός Όμιλος Καλαμάτα 1980, γνωστός και με τις συντμήσεις Α.Ο.Κ. '80 και Καλαμάτα '80, είναι ελληνικό αθλητικό σωματείο που δραστηριοποιείται στην πόλη της Καλαμάτας, στη Μεσσηνία, όπου και βρίσκεται η έδρα του, το Κλειστό Γυμναστήριο «Τέντα». Επίσημο έτος ίδρυσής του είναι το 1980, το έμβλημά του φέρει τρεις λύκους και αγωνίζεται με κύρια χρώματα το πράσινο και το κίτρινο. Διατηρεί τμήματα καλαθοσφαίρισης και πετοσφαίρισης για αθλητές και αθλήτριες όλων των ηλικιακών ομάδων.

 Τμήμα καλαθοσφαίρισης ανδρών 

 Ιστορική αναδρομή 
Το ανδρικό τμήμα καλαθοσφαίρισης του συλλόγου ξεκίνησε την πορεία του το 1980 με έδρα το τσιμεντένιο γήπεδο του Δημοτικού Πάρκου Σιδηροδρόμων Καλαμάτας.«Θερινό camp καλαθοσφαίρισης για παιδιά από την «Καλαμάτα ‘80»» , άρθρο στον ιστότοπο KalamataIn.gr, 19 Ιουνίου 2013. Εντάχθηκε στο δυναμικό της Ε.ΚΑ.Σ.ΚΕ.ΝΟ.Π., κατακτώντας για πρώτη φορά το Πρωτάθλημα της Α' Κατηγορίας της Ένωσης την περίοδο 1995-96. Με τον τρόπο αυτό ανήλθε για πρώτη φορά στην ιστορία του στη Γ' Εθνική Κατηγορία το επόμενο φθινόπωρο.

Το επίτευγμα της κατάκτησης του τοπικού Πρωταθλήματος επανέλαβε μία δεκαετία αργότερα, οπότε και η Καλαμάτα '80 αναδείχθηκε τροπαιούχος ομάδα της αγωνιστικής περιόδου 2005-06. Κατά συνέπεια κέρδισε το δικαίωμα επιστροφής στους Ομίλους της Γ' Εθνικής για τη χρονιά 2006-07. Μετά το πέρας των αγωνιστικών της υποχρεώσεων κατέλαβε τη 13η θέση του τελικού βαθμολογικού πίνακα του 1ου Ομίλου Νότου, έχοντας συγκεντρώσει μόλις 2 νίκες σε 26 αγώνες.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Ακολούθησε μία τριετία στις τοπικές κατηγορίες, προτού ο σύλλογος επιστρέψει στη Γ' Εθνική Κατηγορία μετά από νέα κατάκτηση της κορυφής στο Πρωτάθλημα της Α' Κατηγορίας της Ε.ΚΑ.Σ.ΚΕ.ΝΟ.Π. Ωστόσο η παραμονή του σε αυτή υπήρξε και πάλι βραχύβια, καθώς τη χρονιά 2010-11 κατετάγη τελευταίος στην τελική βαθμολογία του ομίλου του, με 1 νίκη και 25 ήττες, πέφτοντας αναπόφευκτα. Παρ' όλα αυτά σε τοπικό επίπεδο η ομάδα της Καλαμάτας εξακολουθούσε να είναι ισχυρή, κάτι που απέδειξε η κατάκτηση την αμέσως επόμενη χρονιά, 2011-12, ενός ακόμη Πρωταθλήματος Ε.ΚΑ.Σ.ΚΕ.ΝΟ.Π.

Την αγωνιστική περίοδο 2012-13 η ομάδα έλαβε, επομένως, μέρος  στο Πρωτάθλημα του 1ου Ομίλου Νότου της Γ' Εθνικής, εξασφαλίζοντας αυτή τη φορά την παραμονή της. Συγκεκριμένα, σε Όμιλο που τον συνέθεταν 12 σύλλογοι, τερμάτισε στην 8η θέση της κατάταξης με απολογισμό 11 νίκες και 11 ήττες. Η ομάδα των «Λύκων» δεν στάθηκε, ωστόσο, εξίσου αποτελεσματική και την επόμενη περίοδο, 2013-14, στη διάρκεια της οποίας σημείωσε 6 νίκες και 18 ήττες. Η κατάληψη της 11ης θέσης της τελικής βαθμολογίας (σε σύνολο 13 ομάδων) την οδήγησε για μια ακόμη φορά στο τοπικό της πρωτάθλημα.«Αποτελέσματα 1ου ομίλου Νότου (26η αγ.)», άρθρο στον ιστότοπο InfoBasket.gr, 27 Απριλίου 2014.

 Τμήμα καλαθοσφαίρισης γυναικών 
 Ιστορική αναδρομή 
Κατά την αγωνιστική περίοδο 2011-12 το γυναικείο τμήμα καλαθοσφαίρισης της Καλαμάτας '80 συμμετείχε στο Πρωτάθλημα Γυναικών που διοργανώνει η Ε.ΚΑ.Σ.ΚΕ.ΝΟ.Π., το οποίο εκείνη τη χρονιά διεξήχθη σε δύο ομίλους. Οι σύλλογοι Καλαμάτα '80 και Άμιλλα 2000 Τρίπολης που κατέλαβαν την πρώτη θέση σε αυτούς αναμετρηθηκαν μεταξύ τους σε αγώνα μπαράζ για το δικαίωμα συμμετοχής στα πανελλαδικά μπαράζ ανόδου στην Α2 Εθνική Κατηγορία.«Με έξι ομάδες θα γίνει φέτος το πρωτάθλημα της ΕΚΑΣΚΕΝΟΠ», άρθρο στον ιστότοπο WePlayBall.gr, 25 Οκτωβρίου 2011. Νικήτρια αναδείχθηκε τελικά η δεύτερη, με την ομάδα της Καλαμάτας να παραμένει στο τοπικό πρωτάθλημα.«Με όλα της τα «όπλα» η Άμιλλα στην Αθήνα για τα μπαράζ ανόδου στην Α2!» , άρθρο στον ιστότοπο ContraEpithesi.gr, 27 Ιουνίου 2012.

Την επόμενη χρονιά, 2012-13, οπότε και στο τοπικό πρωτάθλημα δήλωσαν συμμετοχή 5 ομάδες, η Καλαμάτα '80 ολοκλήρωσε τις αγωνιστικές της υποχρεώσεις στη 2η θέση του βαθμολογικού πίνακα, παραμένοντας ξανά στην κατηγορία.«Βαθμολογία Α' Κατηγορίας Γυναικών 2012-13», πληροφορίες στον επίσημο ιστότοπο της Ε.ΚΑ.Σ.ΚΕ.ΝΟ.Π., 13 Μαΐου 2013.

Η αγωνιστική περίοδος 2013-14 υπήρξε ορόσημο στη μέχρι σήμερα ιστορία του συλλόγου. Αφενός κατέκτησε την κορυφή της βαθμολογικής κατάταξης του Πρωταθλήματος της Ε.ΚΑ.Σ.ΚΕ.ΝΟ.Π., αντιμετωπίζοντας νικηφόρα σε διπλά παιχνίδια πέντε αντιπάλους.«Τελική Κατάταξη Κατηγορίας Γυναικών, αγων. περ. 2013-2014», πληροφορίες στον επίσημο ιστότοπο της Ε.ΚΑ.Σ.ΚΕ.ΝΟ.Π.«Η Καλαμάτα ’80 στην Α2 Εθνική για πρώτη φορά στην ιστορία της!» , άρθρο στον ιστότοπο ContraEpithesi.gr, 29 Ιουνίου 2014. Με τον τίτλο του Πρωταθλητή στις αποσκευές της, τον πρώτο ομάδας της Μεσσηνίας από το 2007,«Αποτελέσματα ΕΚΑΣΚΕΝΟΠ: Κατέκτησε τον τίτλο η Καλαμάτα '80!», άρθρο στον ιστότοπο WePlayBall.gr, 5 Μαΐου 2014. η Καλαμάτα συμμετείχε στο Ειδικό Πρωτάθλημα Ανόδου μέσω του οποίου θα καθορίζονταν οι ομάδες που ανέρχονταν στην Α2 Εθνική Κατηγορία την επόμενη χρονιά. Λόγω αποχωρήσεων από τη διαδικασία, στον Όμιλο της Καλαμάτας απέμεινε μόλις μία ακόμη ομάδα, η Αναγέννηση Λαμίας, την οποία και κέρδισε με σκορ 38-56 στο Κλειστό Γυμναστήριο του Μετς, πετυχαίνοντας την είσοδό της στις εθνικές κατηγορίες από το επόμενο φθινόπωρο.«Αποτελέσματα Μπαράζ Ανόδου Α2 Νότου: Στην Α2 Καλαμάτα 1980 και Αρκάδι!», άρθρο στον ιστότοπο WePlayBall.gr, 29 Ιουνίου 2014. Αποτελεί τη μοναδική γυναικεία ομάδα από τη Μεσσηνία που έχει πετύχει το επίτευγμα αυτό.«Έγραψαν ιστορία οι γυναίκες της Καλαμάτας '80 στο μπάσκετ!» , άρθρο στον ιστότοπο TharrosNews.gr, 28 Ιουνίου 2014.

 Τμήμα πετοσφαίρισης ανδρών 

 Τμήμα πετοσφαίρισης γυναικών 

 Παραπομπές 

 Εξωτερικοί σύνδεσμοι 
  Α.Ο. Καλαμάτα 1980, επίσημος ιστότοπος των τμημάτων καλαθοσφαίρισης.

Κατηγορία:Αθλητικοί σύλλογοι Μεσσηνίας
Κατηγορία:Ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΚΑ.Σ.ΚΕ.ΝΟ.Π.
Κατηγορία:Σωματεία Ε.Σ.ΠΕ.Π.
Κατηγορία:Ιδρύσεις αθλητικών συλλόγων το 1980
Κατηγορία:Ιδρύσεις ομάδων καλαθοσφαίρισης το 1980